ΓΡΑΠΤΗ ΕΡΩΤΗΣΗ E-0664/01

υποβολή: Philip Bushill-Matthews (PPE-DE) προς το Συμβούλιο

(8 Μαρτίου 2001)

Θέμα: Το Ευρωπαϊκό Συμβούλιο της Λισσαβόνας και η προαγωγή της κοινωνικής ένταξης

Το Ευρωπαϊκό Συμβούλιο της Λισσαβόνας του 2000 κάλεσε το Συμβούλιο και την Επιτροπή να περιλάβουν την προαγωγή της κοινωνικής ένταξης στις πολιτικές των κρατών μελών για την απασχόληση, την εκπαίδευση και την κατάρτιση, τηνγεία και την κατοικία. Ποια συγκεκριμένα βήματα έχουν γίνει εν προκειμένω και ποια μέτρα έχουν ληφθεί σε κοινοτικό επίπεδο στο πλαίσιο των δράσεων των Διαρθρωτικών Ταμείων;

Απάντηση

(13 Ιουλίου 2001)

Με τη βοήθεια της Επιτροπής Κοινωνικής Προστασίας, το Συμβούλιο:

- ενέκρινε τον Οκτώβριο του 2000 στόχους για την καταπολέμηση της φτώχειας και του κοινωνικού αποκλεισμού τους οποίους ενέκρινε στη συνέχεια το Ευρωπαϊκό Συμβούλιο της Νίκαιας" βάσει αυτών των στόχων, τα κράτη μέλη κλήθηκαν ναποβάλουν τον Ιούνιο του 2001 εθνικά σχέδια δράσης για διετή περίοδο,

- ενέκρινε τον Οκτώβριο του 2000 συμπεράσματα για τους διαρθρωτικούς δείκτες για την απασχόληση και την κοινωνική συνοχή, και κάλεσε την Επιτροπή Κοινωνικής Προστασίας και την Επιτροπή Απασχόλησης να προχωρήσουν με συντονισμένο τρόπο στο μέλλον τις εργασίες τους στο θέμα αυτό,

- ενέκρινε τον Νοέμβριο του 2000 έκθεση προόδου για τη μελλοντική εξέλιξη της κοινωνικής προστασίας (συντάξεις), η οποίαποβλήθηκε στη συνέχεια στο Ευρωπαϊκό Συμβούλιο της Νίκαιας, και το Μάρτιο του 2001 προκαταρκτική μελέτη για τη μακροπρόθεσμη βιωσιμότητα των συντάξεων, η οποίαποβλήθηκε στη συνέχεια στο Ευρωπαϊκό Συμβούλιο της Στοκχόλμης" μία πιο εμπεριστατωμένη έκθεση για τη βιωσιμότητα των συντάξεων θαποβληθεί στο Ευρωπαϊκό Συμβούλιο του Γκέτεμποργκ τον Ιούνιο του 2001.

Το 2001 θα αρχίσουν εργασίες για τους εναπομένοντες τομείς προτεραιότητας του εκσυγχρονισμού και της βελτίωσης της κοινωνικής προστασίας, οι οποίοι καθορίστηκαν στα συμπεράσματα του Συμβουλίου στις 17 Δεκεμβρίου 1999, και δη:

- να αποδίδει η εργασία καρπούς και να παρέχει ασφαλές εισόδημα, και

- να εξασφαλίζειψηλής ποιότητας και διαρκήγειονομική περίθαλψη.

Όσον αφορά τα Διαρθρωτικά Ταμεία, ο κανονισμός σχετικά με το Ευρωπαϊκό Κοινωνικό Ταμείο προβλέπει τη στήριξη και τη συμπλήρωση των δραστηριοτήτων των κρατών μελών που αποσκοπούν στην ανάπτυξη της αγοράς της εργασίας καθώς και των ανθρώπινων πόρων στους τομείς που αναφέρονται στο άρθρο του αριθ. 2, σημεία α) έως ε). Τα κράτη μέλη πρέπει να ορίσουν τα συγκεκριμένα αυτά μέτρα σύμφωνα με τις προτεραιότητές τους και σε συνεργασία με την Επιτροπή, στα πλαίσια του Κοινωνικού του Πλαισίου Στήριξης το καθένα και των λειτουργικών προγραμμάτων και/ή και των ενιαίων εγγράφων προγραμματισμού.

Γενικά, στη σύνοδο της Λισσαβώνας, 23 και 24 Μαρτίου 2000, το Ευρωπαϊκό Συμβούλιο,πενθυμίζοντας μια μόνιμη θέση του, τόνισε ότι οι ανθρώπινοι πόροι είναι το κύριο πλεονέκτημα της Ευρώπης και θα πρέπει να βρίσκονται στο κέντρο των πολιτικών της Ένωσης. Επίσης έκρινε, ότι η επένδυση στους ανθρώπινους πόρους και η εγκαθίδρυση ενός ενεργού και δυναμικού κοινωνικού κράτους θα έχουν πρωταρχική σημασία τόσο για τη θέση της Ευρώπης στην οικονομία της γνώσης όσο και προκειμένου η ανάδυση αυτής της νέας

οικονομίας να μην έχει ως αποτέλεσμα την επιδείνωση των σημερινών κοινωνικών προβλημάτων που είναι η ανεργία, ο κοινωνικός αποκλεισμός και η φτώχεια. Εξάλλου στο πλαίσιο της ίδιας συλλογιστικής τόνισε, κατά τη σύνοδο της Στοκχόλμης, 23 και 24 Μαρτίου 2001, ότι η αμειβόμενη απασχόληση για τους άνδρες και τις γυναίκες αποτελεί την καλύτερη προστασία κατά της φτώχειας και του κοινωνικού αποκλεισμού.